Sachalina

Sachalina Vel Sachalin, –  Interdum et Sagalien (P.S. Pallas, Zoographia Rosso-Asiatica, tom. I., p. 84). (Russice Сахалин, Iaponice サハリン vel 樺太Lingua Iaponica pura, translitteratione: karafuto.) est insula prope litus orientale Asiae inter maria Ochotense et Iaponicum sita. Pars regionis Sachalinensis est.

Geographia

Freto Tatarico et freto Nevelskii Sachalina a continente separata est. Maxima insula Foederationis Russicae est, longitudinis 948 chm a promunturio Crillon in meridie ad promunturium Elisabethae in septentrione. Pars Sachalinae septentrionalis, paeninsula Schmidtii, isthmo tenui Ochensi cum Sachalina coniuncta est; montium paeninsulae altissimus mons Tres Fratres est (654 m). Ibi Ocha urbs sita est. Pars media principalis insulae et montes, quorum altissimus est mons Lopatini (1609 m) in iugo Sachalinensi Orientali, et planities habet. In litore Sachalinae orientali paeninsula Patientiae in mare Ochotense eminet et sinum Patientiae magnum ab eo separat. Pars meridionalis insulae duas paeninsulas habet circum sinum Aniva; ibi Basilianum et Korsakov urbes sitae sunt. Fretum Laperousii Nomine  nuncupatur. ab Esonia insula Sachalinam separat.

In taiga sachalinensi larix (Larix cajanderi), picea (Picea jezoensis et Picea glehnii), abies (Abies sachalinensis) et betula (Betula ermanii et Betula pendula) frequentantur. Ursi, tarandi, moschi, gulones aliaeque bestiae Sachalinae habitant.


Historia

Expeditiones  (1643), Ioannis Krusenstern (1803),  (1808), Gennadii Nevel'skii (1849) Sachalinam, tunc a Nivchis et Ainu habitatam, explorabant. Anno 1855 pactione Simodensi Sachalina possessio communis Russiae et Iaponiae designata est. Pactione die 22 Augusti anno 1875 conclusa Sachalina tota Russiae et Insulae Curilenses omnes Iaponiae datae sunt. Tunc Sachalina locus damnatorum laboris coacticiiRussice katorga. facta est, quem et Antonius Čechov in libro Sachalina insula anno 1894 finito descripsit. Post bellum Russo-Iaponicum pars dimidia australis Sachalinae Iaponica facta est, sed post secundum bellum mundanum Iaponia hanc reliquit.
Vectura

Ferriviam suam Sachalina habet, quae a ferrivia continentali disiuncta est. Solus traiectus navalis a portu Vanino (prope Portum Augustum) in Sachalinam ducit.

 Notae 

 Nexus externi 

Categoria:Insulae Russiae Asiaticae
Categoria:Oriens Extremus Russiae
Categoria:Regio Sachalinensis